**Ku tata ITR12T**

Loko u nga se sungula

U ta lava ku cheka leswaku vuxokoxoko hinkwabyo lebyi hi nga na byona eka Thirasiti ya wena byi lulamile eka eFiling.  
  
Loko u nga se tata ITR12T ya wena, tiyisisa leswaku vuxokoxoko bya vutihlanganisi, adirese, bangi na muofisiri wa vaaki bya Thirasiti byi lulamile hi ku tiyisisa no byi nghenisa leswintshwa (loko swi fanerile) eka Fomo ya Ntsariso, Mindzhundzhuluxo na Ntiyisiso (RAV01) eka eFiling.

**Xitsundzuxo xa Nkoka:** ITR12T yi nga kandziyisiwa loko yi nga se rhumeriwa, ku ku pfumelela ku cheka loko vuxokoxoko leyi tatiweke byi lulamile. Mayelana na vuxokoxoko hi xitalo, u komberiwa ku tihlanganisa na swiletelo swa sweswi, Step by Step Guide to complete your Trust return via eFiling na the Comprehensive Guide to the Income Tax return for Trusts.

**Ku tata ITR12T, matsalwa mo seketela lama faneleke lama landzelaka (tidokhumente to seketela) ma laveka:**

* Tisetifikheti hinkwato na matsalwa leswi xakelanaka na malinghena na misuso
* Switatimende swa timali na/kumbe tiakhawunti ta vulawuri
* Vumbhoni bya hakelo ya tikhirediti tihi na tihi ta xibalo
* Vuxokoxoko bya tinhundzu na swikweleti
* Vuxokoxoko bya vanhu/vavuyeriwa lava malinghena, xuma na/kumbe tinhundzu ti hangalasiwile/hlengeletiwile.

Tixedulu to seketela ti lava ku filiwa no rhumeriwa na ITR12T, loko Thirasiti:

* Yi nghenelerile eka migodi na switirhwana swa migodi tanihi leswi hlamuseriweke ha kona eka Xiyenge xa 1 xa Nawu wa Xibalo xa Malinghena, tata GEN-001 – Mining Schedule
* Yi khomiwile, na munhu un'wana na un'wana loyi a hlanganisiweke eka Thirasiti (xik. muvuyeriwa wa Thirasiti), kwalomuya ka 10% ya timfanelo kumbe timfanelo to vhota eka Khamphani leyi Lawuriwaka eMatikweni Mambe (CFC), tata eka:
  + [IT10A – IT10A – Controlled Foreign Company Ku nga si fika 2012; kumbe](https://www.sars.gov.za/wp-content/uploads/Ops/Forms/IT10A-Controlled-Foreign-Company-Prior-2012-External-Form.pdf)
  + [IT10B – Schedule Controlled Foreign Company 2012 Ku ya mahlweni.](https://www.sars.gov.za/wp-content/uploads/Ops/Forms/IT10B-Schedule-Controlled-Foreign-Company-2012-Onward-External-Form.zip)

**U komberiwa ku tsundzuka:** Xitirho xi ta kumeka eka eFiling ku nghenisa tixedulu to seketela.  
  
**Xiletelo xa Nkoka:** Matsalwa mo seketela (tidokhumente to seketela) lama tirhisiweke ku tata ITR12T, ma fanele ku hlayisiwa eka nkarhi wo ringana ntlhanu wa malembe.   
   
**ITR12T yi nga rhumeriwa ntsena:**

* Hi ku tirhisa eFiling. Loko u nga tsariseriwangi eFiling landzelela magoza lama mo olova. Leswi swi ta ku pfumelela ku tata no rhumela ITR12 ya wena eka inthanete eka mbangu lowu sirhelelekeke 24/7.
* Erhavini ra SARS. Loko wo tshuka u endzela rhavi ra SARS ku kuma mpfuneto, u ta fanela ku tata tindhawu leti lavekaka u nga se ya erhavini.

U tata rini naswona njhani ITR12T?

Hi ku ya mayelana na leswi u faneleke ku rhumelisa xiswona ITR12T eka SARS, tiyisisa leswaku u tiva siku ro pfala. Mitlheriso ya xibalo ya malinghena yi fanele ku rhumeriwa eka mikarhi leyi landzelaka:

* eka kheyisi ya khamphani yihi na yihi, 12 wa tin'hweti ku sukela eka siku leri lembeximali ri helaka hi rona; kumbe
* eka kheyisi ya vanhu van'wana hinkwavo (leswi katsaka vanhu hi ntumbuluko, Tithirasiti na mavandlaxinawu, ku katsa na mavandla, tibodo kumbe mihlangano):  
    
  + **Ti1 Mawuwani 2022 ku fikela ti 24 Nhlangula 2022**
    - Vahakelaxibalo lava fayilaka eka inthanete
    - Vahakelaxibalo lava nga koteki ku fayila eka inthanete va nga endla tano erhavini ra SARS hi xitshembisano ntsena.
  + **Ti1 Mawuwani 2022 ku fikela ti 23 Sunguti 2023**
    - [Vahakelaxibalo va nkarhinyana ku katsa na Tithirasiti va nga fayila hi ku tirhisa eFiling kumbe SARS MobiApp.](https://www.sars.gov.za/types-of-tax/provisional-tax/)